Piquote

Sisällysluettelo

[1 Sovelluksen nimi ja kuvaus 3](#_Toc197443373)

[2 Oma arvio työstä ja oman osaamisen kehittymisestä 3](#_Toc197443374)

[3 Palaute opettajalle kurssista sekä itse opetuksesta 4](#_Toc197443375)

[4 Linkit 4](#_Toc197443376)

[4.1 Sovelluksen verkko-osoite 4](#_Toc197443377)

[4.2 GitHub-repositorion verkko-osoite 4](#_Toc197443378)

[4.3 Videoesityksen verkko-osoite 4](#_Toc197443379)

# Sovelluksen nimi ja kuvaus

Sovellukseni nimi on Piquote. Sovellus näyttää käyttäjälleen sattumanvaraisia kuvia ja sattumanvaraisia sitaatteja. Käyttäjä saa nähtäväkseen uuden kuvan ja sitaatin nappia painamalla.

Sovellus hyödyntää kahta ohjelmointirajapintaa. Kuvien hankkimiseen sovellus käyttää Unsplash Images API:a ja sitaattien hankkimiseen sovellus käyttää API Ninjasin Quotes API:a.

# Oma arvio työstä ja oman osaamisen kehittymisestä

Sovellusta rakennettaessa oli tarkoitus tutustua jQuery-kirjastoon. Olen pitänyt tämän mielessäni sovellusta kehittäessäni, ja olenkin implementoinut kaiken mahdollisen parhaani mukaan käyttäen jQuery-syntaksia. Paikoin koodi saattaa kenties olla jopa hitusen ”tönkköä”, sillä olen pyrkinyt orjallisesti käyttämään jQueryä. Käytin sovelluksessa myös Bootstrap-kirjastoa.

Sovellusta rakentaessani käytin jQueryn $-notaatiota muun muassa luodessani HTML-elementtejä, asettaessani niille tyylejä sekä liittäessäni niitä verkkosivulle. Käytin jQueryn hide, fadeIn ja slideUp-funktioita luodakseni sivulle liikettä. On-funktiota käytin asettaakseni painikkeelle kuuntelijan. Lisäksi käytin jQueryn replaceWith-funktiota korvatakseni sivun elementtejä toisilla elementeillä, ja remove-funktiota poistaakseni niitä. Myös AJAX-kutsut molempiin käyttämiini ohjelmointirajapintoihin on toteutettu käyttäen jQueryn ajax-funktiota.

Osaamiseni on ehdottomasti kehittynyt tämän projektin myötä, sillä en ollut koskaan aikaisemmin käyttänyt jQueryä. Rehellisesti sanottuna, oli melko raskasta harjoitella vasta tässä vaiheessa jQueryn syntaksia; lukea ja kuunnella lausahduksia, kuten: ”jQuery nopeuttaa tekemistä” tai ”jQuery tekee JavaScriptistä helpompaa”, samalla ajatellen: ”Enkö voisi vain kirjoittaa tavanomaista JavaScriptiä, sillä sen jo osaan? Toisin sanoen, en kokenut jQueryn helpottavan saati nopeuttavan tekemistäni :D Toki ymmärrän, että hyödyt tulevat esiin vasta paljon myöhemmin kokemuksen myötä, ja etenkin sellaisessa tilanteessa, jossa tehtävänä on pääasiassa manipuloida DOM:ia. Tämä oppimiskokemus oli kuitenkin kaiken kaikkiaan yllättävän miellyttävä ja syntaksin harjoittelu oli mukavaa.

Päivän-kaksi harkitsin rakentavani sovellukseen taustajärjestelmän tai käyttäväni Netlify Functions -tekniikkaa salatakseni AJAX-kutsuissa lähettämäni API-avaimet. Netlify Functionsia tulikin tutkittua melko paljon, se oli mielenkiintoinen uusi tuttavuus. Lopulta totesin, että taustajärjestelmät eivät kuulu tämän kurssin laajuuteen, ja päätin jättää tämän sovelluksen nykyiselle tasolleen. Näin saatoin antaa itselleni aikaa keskittyä loppuviikon aikana muiden opintojen loppuun saattamiseen.

Rakentamani sovellus täyttää mielestäni kaikki sille asetetut vaatimukset ja se on julkaistu GitHubissa sekä Netlifyssä. Lisäksi loin sovelluksen toiminnan kattavasti avaavan videoesityksen; esityksestä käy ilmi, että ymmärrän täysin mitä koodissani tapahtuu. Näine perusteluineni antaisin itselleni projektista täydet pisteet.

# Palaute opettajalle kurssista sekä itse opetuksesta

Tätä palauteosiota onkin saanut jo useamman kerran kurssin aikana kirjoittaa ☺ Lisättävää ei paljoa enää ole. Olen opetuksessasi oppinut uutta (jQuery) ja päässyt kertaamaan vanhaa (Smart Forms, Local Storage ja AJAX). Kurssin aikana olen saanut kolme kivaa pikku projektia portfoliooni. Kertakaikkisen hyvä paketti on tämä kurssi ollut, ja JavaScript on taas paremmin hallussa. Tutkintokin on pian kasassa, ainoastaan opinnäytetyö on enää tekemättä. Joten, kiitos paljon ja hyvää jatkoa! Olet rauhallinen ja kannustava opettaja.

# Linkit

## Sovelluksen verkko-osoite

<https://piquote.netlify.app/>

## GitHub-repositorion verkko-osoite

<https://github.com/jonidaniel/piquote>

## Videoesityksen verkko-osoite

<https://youtu.be/GNQEnUUnk5o>